Gegužines katoļu baznīca
Gegužines Sv. Jaunavas Marijas Kunga atklāsmes baznīca (lietuviešu: Gegužinės Viešpaties Apreiškimo Švč. Mergelei Marijai bažnyčia) ir 1932. gadā uzbūvēts Romas katoļu dievnams, kas atrodas Lietuvas centrālajā daļā, Kaišadores rajona pašvaldības Gegužines ciemā, Neres upes kreisajā krastā. Baznīcas ansamblis ir reģiona nozīmes Lietuvas valsts kultūras piemineklis (unikālais kods — 2167). Pirmā baznīca Gegužinē tika uzcelta no 1494. līdz 1500. gadam. 1520. gadā tika nodibināta atsevišķa draudze. Kādu laiku ciemā bija veselas divas baznīcas. Pašreizējā, kas celta 1932. gadā, ir jau piektā ciema baznīca. Tās arhitekts ir Vaclovs Mihnevičs (Vaclovas Michnevičius, 1866—1947).